Oficiālais Vēstnesis L 102 , 17/04/1999 Lpp. 0008 - 0010



Komisijas Regula (EK) Nr. 799/1999 (1999. gada 16. aprīlis) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2261/98 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 16. aprīlī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 292, 30.10.1998., 1. lpp. [3] OV L 302, 19.10.1992., 1. lpp. -------------------------------------------------- PIELIKUMS +++++ TIFF +++++ +++++ TIFF +++++ AB Preču apraksts | Klasifikācija KN kods | Pamatojums | (1) | (2) | (3) | 1.Kombinētas iekārtas, kas sastāv no šādām sastāvdaļām vienā korpusā:telefona,ciparu telefona automātiskā atbildētāja,modēma (33,6 Kb/s),centrālā procesora ar 48 MHz procesoru, 4 MB lasāmatmiņu (maksimāli 12 MB) un 4 MB dinamisko brīvpieejas atmiņu (maksimāli 32 MB),krāsu displeja (8′ 640 × 480 VGA panelis, kas reaģē uz pieskārieniem),tastatūras ar peles pogu,saskarnēm: POTS (2), tīkls Ethernet, integrēto pakalpojumu ciparsignālu tīkls, seriālā un paralēlā pieslēgvieta.Tam ir šādas funkcijas: telefons, telefona autoatbildētājs, ziņojumu sūtīšana un saņemšana (piem., faksu un e-pastu) elektroniskā formā pa tālruņa līniju, pieejam Interneta tīklam, dažādu programmatūru izpilde (tālruņu katalogs, teksta apstrāde, kalendārs).Skatīt A attēlu | 85175090 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI. nodaļas 3. piezīmi, 84. nodaļas 5. E piezīmi, kā arī KN kodu 8517, 851750 un 85175090 aprakstu. Kombinētās iekārtas pamatfunkcija ir vadu sakari. Tā kā neviena no divām galvenajām sastāvdaļām (telefons un sakaru iekārta ciparu līniju sistēmām) nepiešķir izstrādājumam būtiskās pazīmes, kombinētās nomenklatūras interpretācijas vispārējo noteikumu 3.c noteikumu piemēro apakšpozīcijas līmenī. | 2.Jauni transportlīdzekļi ar četriem riteņiem ar 928 cm3 dīzeļdzinēju, transportlīdzekļa aptuveno bruto svaru 1800 kg un aptuvenos izmērus 2,7 m (garums) × 1,4 m (platums). Transportlīdzekļiem ir vaļēja kabīne un sols ar sēdvietām 2 personām (ieskaitot vadītāju) un vaļēja kravas telpa, kuras aptuvenie izmēri ir 1,2 m (garums) × 1,4 m (platums).Kravnesība ir apmēram 900 kg. Kravas telpu ar hidraulikas palīdzību var sasvērt slīpi. Transportlīdzeklim ir ierīce piekabju vilkšanai un jūgvārpsta. Cilvēkiem paredzētā platība ir mazāka nekā kravas telpa.Skatīt B attēlu | 87042191 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 8704, 870421 un 87042191 aprakstu. Transportlīdzekļi faktiski nav paredzēti cita transportlīdzekļa, iekārtas vai kravas vilkšanai vai stumšanai, tāpēc tie neatbilst 87. nodaļas 2. piezīmes prasībām. Tie nav paredzēti galvenokārt cilvēku pārvadāšanai. Tie nav pašizgāzēji (skat. Harmonizētās sistēmas 870410 apakšpozīcijas paskaidrojumus). | --------------------------------------------------